નવી દિલ્હીઃ ભારતીય મહિલા આઇસ હોકી ટીમે ઇતિહાસ રચતા આંતરરાષ્ટ્રીય ટૂર્નામેન્ટમાં પોતાની પહેલી જીત હાંસલ કરી છે. થાઇલેન્ડની રાજધાની બેંગકોકમાં રમાયેલા IIHF એશિયા ચેલેન્જ કપમાં ભારતીય ટીમે ફિલિપાઇન્સને ૪-૩થી માત આપી. ટીમની જીત એટલા ખાસ બની રહી છે, કારણ કે ટૂર્નામેન્ટમાં જવા માટે તેઓ પાસે નાણાં પણ નહોતાં. આનામ માટે મહિલા ખેલાડીઓએ ફન્ડિંગ અભિયાન શરૂ કર્યું અને ફાળો એકઠો કર્યો. આ અભિયાન અંતર્ગત ૩૦૦૦ દાનવીરોઓ સહયોગ આપ્યો. આ પૈસાથી મહિલા ખેલાડીઓની ટ્રેનિંગ, રહેવાની વ્યવસ્થા, એર ટિકિટનો ખર્ચ કાઢ્યો. વિઝા, ટીમની જર્સી અને કિટની વ્યવસ્થા કરાઈ. ભારતીય મહિલા ટીમે થોડા સમય માટે કિર્ગિસ્તાનમાં પણ પ્રશિક્ષણ પણ લીધું.